Мартенската конституция е закон за политическото устройство на Австрийската империя от 1849 година. Издадена от император Франц Йосиф непосредствено след потушаването на революцията във Виена и в разгара на войната с въстаналите унгарци, тя обещава частично либерализиране на управлението, което никога не е приложено на практика. Отменена е с указ на императора в края на 1851 година.